**PÉNZÜGYI BIZOTTSÁG**

* + 1. **H A T Á R O Z A T**

 **Száma: t á r g y a**

74/2023. (XI. 28.) Az Önkormányzat 2023. évi költségvetéséről szóló 3/2023. (II.24.) önkormányzati rendelet módosításának javaslata

75/2023. (XI. 28.) Az Önkormányzat 2023. I- III. negyedévi gazdálkodásáról szóló beszámoló elfogadásának javaslata

76/2023. (XI. 28.) Az önkormányzat 2024. évi belső ellenőrzési tervének javaslata

77/2023. (XI. 28.) A Berettyóújfalu belterület 1579/3 hrsz.-ú, a természetben 4100 Berettyóújfalu, Bajcsy-Zs. u. 17. szám alatt található, 739 m2 nagyságú ingatlan értékesítésének javaslata

78/2023. (XI. 28.) Az YKH-402 frsz.-ú Belarus 320 típusú traktor értékesítésének javaslata

79/2023. (XI. 28.) A berettyóújfalui 3003 hrsz.-ú önkormányzati tulajdonú ingatlan versenytárgyalás útján történő értékesítésre kijelölésének javaslata

80/2023. (XI. 28.) INTERREG VI-A ROMÁNIA-MAGYARORSZÁG PROGRAM E.C. 4.5 alprogram keretében történő támogatási kérelem benyújtásának javaslata

81/2023. (XI. 28.) INTERREG VI-A ROMÁNIA-MAGYARORSZÁG PROGRAM E.C. 4.6 alprogram keretében történő támogatási kérelem benyújtásának javaslata

**ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG**

* + 1. **H A T Á R O Z A T**

 **Száma: t á r g y a**

67/2023. (XI. 28.) Az Önkormányzat 2023. évi költségvetéséről szóló 3/2023. (II.24.) önkormányzati rendelet módosításának javaslata

68/2023. (XI. 28.) Az Önkormányzat 2023. I- III. negyedévi gazdálkodásáról szóló beszámoló elfogadásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2023. november 28-án megtartott Pénzügyi Bizottság, valamint Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

 Dr. Zákány Zsolt bizottsági elnök

Nagy István Örs bizottsági tag

 Csarkó Imre bizottsági tag

 Gógán Péterné bizottsági tag

**Ügyrendi, Közrendvédelmi és Településfejlesztési Bizottság részéről:**

 Nagy Istvánné bizottsági elnök

 Szántai László bizottsági tag

 Szabó Zoltán bizottsági tag

 Bottó Gabriella Judit bizottsági tag

 Papp Máté bizottsági tag

**Berettyóújfalui Polgármesteri Hivatal részéről:**

 Muraközi István polgármester

Dr. Körtvélyesi Viktor jegyző

 Sólya László városfejlesztési irodavezető

 Demény Zsolt városfejlesztési ügyintéző

 Mile Sándor pénzügyi ügyintéző/jegyzőkönyvvezető

A Pénzügyi Bizottság, valamint az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 4 fővel, az Ügyrendi, Közrendvédelmi és Településfejlesztési Bizottság 5 fővel határozatképes. A levezető elnök elmondta, hogy az együttes bizottsági ülés meghívójában két közös napirendi pont szerepel. A levezető elnök a napirend tervezetét szavazásra bocsátotta, melyet a bizottságok tagjai egyhangúan támogattak.

Az ülés kezdete: 1636.

**Együttes ülés napirendje:**

1./ Előterjesztés az Önkormányzat 2023. évi költségvetéséről szóló 3/2023. (II.24.) önkormányzati rendelet módosítására (2.)

**Előterjesztő:** Muraközi István polgármester

2./ Előterjesztés az Önkormányzat 2023. I- III. negyedévi gazdálkodásáról (3.)

 **Előterjesztő**: Muraközi István polgármester

**Pénzügyi Bizottság további napirendje:**

3./ Előterjesztés az önkormányzat 2024. évi belső ellenőrzési tervének elfogadására (4.)

 **Előterjesztő:** Dr. Körtvélyesi Viktor jegyző

4./ Előterjesztés önkormányzati tulajdonú ingatlan és ingó vagyonelemek értékesítésére vonatkozó versenytárgyalások eredményéről (5.)

**Előterjesztő:** Muraközi István polgármester

5./ Előterjesztés a berettyóújfalui 3003 hrsz.-ú önkormányzati tulajdonú ingatlan versenytárgyalás útján történő értékesítésre kijelöléséről(6.)

**Előterjesztő:** Muraközi István polgármester

6./ Előterjesztés INTERREG VI-A ROMÁNIA-MAGYARORSZÁG PROGRAM E.C. 4.5 alprogram keretében történő támogatási kérelem benyújtásáról (7.)

**Előterjesztő:** Muraközi István polgármester

7./ Előterjesztés INTERREG VI-A ROMÁNIA-MAGYARORSZÁG PROGRAM E.C. 4.6 alprogram keretében történő támogatási kérelem benyújtásáról (8.)

**Előterjesztő:** Muraközi István polgármester

**1. Napirend:** Előterjesztés az Önkormányzat 2023. évi költségvetéséről szóló 3/2023. (II.24.) önkormányzati rendelet módosítására

**Mile Sándor pénzügyi ügyintéző** szóbeli kiegészítésében elmondta, hogy a költségvetés módosítás és a beszámoló előterjesztéseit együtt szeretné kiegészíteni, mivel ez a két anyag szorosan összefügg. Mindkét előterjesztés részletes, ezért hosszan kiegészíteni egyiket sem szeretné, viszont három dolgot mindenképpen szeretne kiemelni.

1. Iparűzési adó: Az iparűzési adó előirányzata a teljesítéssel egyezően került módosításra, mely 1 milliárd 61 millió Ft-ot jelent. 2022. szeptember 30-ig 572 millió forint iparűzési adó folyt be, viszont idén szeptember 30-ig 1 milliárd 61 millió forint, mely 85%-os emelkedést jelent.
2. Költségvetési támogatási igény: A költségvetés elfogadásakor ezen a soron az előirányzat 714 millió forint volt, ez volt az önkormányzat költségvetésének a hiánya. Jelen módosítással a hiányt 210,5 millió forintra sikerült mérsékelni, azonban a tényleges hiány nem ennyi, mert ezen a soron jelenik meg a REKI támogatásokból származó bevétel, ami 86 millió forint, így a hiány 124,5 millió forint.
3. Szállítói állomány: Az önkormányzati szintű szállítói állomány augusztus végén meghaladta a 256 millió forintot, azonban szeptember végére ez 57,5 millió forintra csökkent, melyből a lejárt szállítói állomány mindössze 23 millió forint.

Az általános tartalék előirányzata a többletbevételek végett 80 millió forinttal emelésre került, illetve közel 5 millió forinttal növekedett meg a fejlesztési tartalék előirányzata.

**Szántai László képviselő** szóban hozzátette, hogy ha nincs tartalék képzés, akkor gyakorlatilag nincs hiánya a költségvetésnek. Vannak a költségvetésben olyan tételek, amelyek úgy szerepelnek, hogy működési támogatás előirányzatának visszavonása, például a Berépo Kft. és a BÖTKT esetében. Kérdést tett fel arra vonatkozóan, hogy ez pontosan mit jelent? Több esetben látta azt a pályázatoknál, hogy a személyi, járulék és dologi kiadások esetében előirányzat kiegészítésre van szükség. Ilyen például a strand fejlesztése pályázatnál egy 1,2 milliós kiegészítés. Kérdést tett fel arra vonatkozóan, hogy ezekre miért van szükség, illetve ha kell, akkor hogyan és miből lehet finanszírozni?

**Mile Sándor pénzügyi ügyintéző** válaszában elmondta, hogy amikor a 2023. évi költségvetést elfogadta a Képviselő-testület, akkor az eredeti előirányzatok között már szerepelt a Berépo Kft.-nek egy 57 milliós működési támogatás, mivel nem tudták, hogy ezt az évet támogatás nélkül végig tudják-e csinálni. Eddig nagyon szépen gazdálkodtak, eredményesen, nem volt még nekik soha működési támogatás folyósítva. Az 57 millió forint havi 4.750.000 forintos támogatást jelentett, melyből 4 havi került átutalásra. Ezt követően az intézmény vezetője jelezte, hogy a továbbiakban nincs szükség a működési támogatásra, mert a saját bevételeikből és a támogatásokból a működést meg tudják oldani. Ezen ok miatt a működési támogatás előirányzata csökkentésre került. Ugyanezen ok miatt lett csökkentve a BÖTKT felé fizetendő működési hozzájárulás. A pályázatok esetében azt tudja mondani, hogy például a strandpályázat esetében a már kifizetett számlák kerülnek elszámolásra benyújtásra, a Közreműködő Szerv ellenőrzést követően dönti azt el, hogy a benyújtott számlák közül melyek azok, amelyeket elfogad akár egészben vagy részben. Vannak olyan tételek, amelyeket nem fogadtak el, így ezek önerőként jelennek meg. Például van egy olyan, hogy hőfokszabályozási terv a strandberuházás esetében, amelyet el kellett készíteni, viszont a pályázat terhére nem elszámolható. Ugyanez a helyzet a tervezői művezetés esetében, ezek a kiadások sem elszámolhatóak. Lehetséges, hogy most a személyi és járulék kiadások esetében kellett kiegészítés, viszont ezek a kiadások támogatottak a pályázaton belül. Ezek a kiadások a projekt végén merültek fel, viszont azok a számlák, amelyeket a támogatás terhére nem lehet elszámolni, azok korábban, például 2022-ben, ezért a projekt végén előirányzat kiegészítés szükséges. Az előirányzatok kiegészítése saját forrásból valósítható meg, felhalmozási kiadások esetén a fejlesztési tartalék terhére, működési kiadások esetén pedig az általános tartalék terhére.

**Szántai László képviselő** szóban elmondta, hogy azt érti, hogy ezt pénzügy technikailag így kell megcsinálni, de hogyan alakulnak ilyen plusz dolgok egy pályázaton belül, ha egy elfogadott projekt terv van. Hogy merül fel az, hogy most kell hőfokszabályozási tervet készíteni? Ezt a kérdést nem pénzügyesnek kívánja feltenni, hanem csak általánosságban, háthat tudja valaki a választ. Vagy mit jelent az, hogy pályázat keretében nem elszámolható költségek merültek fel? A pályázatot szakértők rakják össze, ezek szerint ezen felül jelentkeztek olyan dolgok, amelyek nem voltak az eredeti projekt keretén belül.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**74/2023. (XI. 28.) Pénzügyi Bizottsági Határozat**

A Pénzügyi Bizottság az Önkormányzat 2023. évi költségvetéséről szóló 3/2023. (II.24.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2023. november 30.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 4 igen, 0 nem, 1 tartózkodás mellett az alábbi határozatot hozta:

**67/2023. (XI. 28.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az Önkormányzat 2023. évi költségvetéséről szóló 3/2023. (II.24.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2023. november 30.

 **Felelős:** Nagy Istvánné bizottsági elnök

**2. Napirend:** Előterjesztés az Önkormányzat 2023. I- III. negyedévi gazdálkodásáról

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**75/2023. (XI. 28.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete megtárgyalta az Önkormányzat 2023. I-III. negyedévi gazdálkodásáról szóló tájékoztatót és azt az 1., 2., 3., 4., 5. és 6. számú mellékletek szerint elfogadja és jóváhagyja.

**Határidő:** 2023. november 30.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**61/2023. (X. 24.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete megtárgyalta az Önkormányzat 2023. I-III. negyedévi gazdálkodásáról szóló tájékoztatót és azt az 1., 2., 3., 4., 5. és 6. számú mellékletek szerint elfogadja és jóváhagyja.

**Határidő:** 2023. október 26.

 **Felelős:** Nagy Istvánné bizottsági elnök

A közös napirendi pontok megtárgyalását követően az Ügyrendi, Közrendvédelmi és Településfejlesztési Bizottság tagjai elhagyták az ülést, munkájukat a Polgármesteri Hivatal kistermében folytatták.

Ezt követően a Pénzügyi Bizottság további napirendi pontjának tárgyalása következett. A Pénzügyi Bizottság ülésének levezető elnöke Dr. Zákány Zsolt volt. A levezető elnök köszöntötte a jelenlévőket, majd elmondta, hogy a Pénzügyi Bizottság 4 fővel határozatképes. A levezető elnök elmondta, hogy a bizottsági ülés meghívójában öt napirendi pont szerepel. A levezető elnök a napirend tervezetét szavazásra bocsátotta, melyet a Bizottság tagjai egyhangúan támogattak.

**3. Napirend:** Előterjesztés az önkormányzat 2024. évi belső ellenőrzési tervének elfogadására

**Muraközi István polgármester** szóbeli kiegészítésében elmondta, hogy a belső ellenőrzési tervben három ellenőrzési feladat lett meghatározva, a 2024. évben a belső ellenőrzés ezekre a területekre fókuszál majd.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**76/2023. (XI. 28.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

**a)**

 2024. évi belső ellenőrzési tervre vonatkozó kockázatelemzés

Kockázatelemzés során az egyes ellenőrzési területek öt értékelési szempont alapján kerülnek értékelésre. Az értékelési szempontok a következők: ellenőrzési környezet, ellenőrzés gyakorisága, kötelező ellenőrzések, pénzügyi hatás és dokumentált folyamatok. Az egyes szempontokra 1-5 pontszámok adhatók. A szempontokra adott pontszámokat megszorozzuk a szempontok súlyozási értékével, majd ezen számok összeadásával kapjuk meg az adott ellenőrzési terület kockázati értékét. 1-30 érték alacsony, 31-50 érték közepes, 51 feletti érték pedig magas kockázatot jelent.

| Ellenőrzési területek | Ellenőrzési környezet | Ellenőrzés gyakorisága | Kötelező ellenőrzések | Pénzügyi hatás | Dokumentált folyamatok | Kockázati érték |
| --- | --- | --- | --- | --- | --- | --- |
| Pontozás: 1-5Súlyozási érték: 3 | Pontozás: 1-5Súlyozási érték: 2 | Pontozás:1-5Súlyozási érték: 5 | *Pontozás: 1-5* *Súlyozási* *érték: 5* | Pontozás: 1-5Súlyozási érték: 4 |  |
| 1. 1. Munkába járásra és kiküldetésre vonatkozó útiköltség elszámolások jogszerűsége és szabályossága a Vass Jenő Óvoda és Bölcsőde tekintetében a 2024. évre vonatkozóan. |  1 |  2 |  2 |  5 |  1 |  46 |
| 2. Közintézmények Szolgáltató Irodájánál a 2024. évi bevételének könyvelésének helyessége. |  1 |  2 |  2 |  5 |  1 |  46 |
| 3. A Berettyó Kulturális Központnál a pénztári feladatok, valamint a pénztári könyvvezetés szabályszerűsége. |  1 |  2 |  2 |  5  |  1 |  46 |

Értékelési módszer:

* Ellenőrzési környezet: 5-öst adunk annak jelzésére, hogy a korábbi ellenőrzések hibát tártak fel az adott területen. 1 jelzi, hogy nem várható jelentős ellenőrzési probléma.
* Ellenőrzés gyakorisága: 5-öst alkalmazunk annak jelzésére, hogy a területet célszerű évente ellenőrizni, 1 pontszám annak jelzésére, hogy hogy ezt a területet 1 éven belül ellenőriztük.
* Kötelező ellenőrzések: 1 pontot adunk, ha ezt az ellenőrzést jogszabály követeli meg, 5 pont ha a szervezet vezetője javasolja.
* Pénzügyi hatás: 5-öst adunk, ha a területnek közvetlen hatásai vannak a bevételek, illetve költségek alakulására.
* Dokumentált folyamatok: 5-öst adunk, ha helyi szinten nem megfelelő a belső ellenőrzés, 1-est, amennyiben folyamatosan alkalmaznak belső ellenőrt.

**b)**

Berettyóújfalu Város Önkormányzata Képviselő-testülete az Önkormányzat 2024. évi belső ellenőrzési tervét az alábbiak szerint jóváhagyja:

1. számú ellenőrzés

|  |  |
| --- | --- |
| **Az ellenőrzés tárgya:** | 1. Munkába járásra és kiküldetésre vonatkozó útiköltség elszámolások jogszerűsége és szabályossága a Vass Jenő Óvoda és Bölcsőde tekintetében a 2024. évre vonatkozóan. |
| **Az ellenőrizendő időszak:** | 2024. |
| **Az ellenőrzés típusa:** | Szabályszerűségi ellenőrzés, rendszer ellenőrzés |
| **Az ellenőrzés módszerei:** | Dokumentumok, nyilvántartások ellenőrzése, helyszíni ellenőrzés |
| **Az ellenőrzés tervezett ütemezése:** | 2024. II. negyedév |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 5 ellenőri nap |

2. számú ellenőrzés

|  |  |
| --- | --- |
| **Az ellenőrzés tárgya:** | Közintézmények Szolgáltató Irodájánál a 2024. évi bevételének könyvelésének helyessége. |
| **Az ellenőrizendő időszak:** | 2024 |
| **Az ellenőrzés típusa:** | Szabályszerűségi ellenőrzés, rendszer ellenőrzés |
| **Az ellenőrzés módszerei:** | Dokumentumok, nyilvántartások ellenőrzése, helyszíni ellenőrzés |
| **Az ellenőrzés tervezett ütemezése:** | 2024. III. negyedév |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 5 ellenőri nap |

3. számú ellenőrzés

|  |  |
| --- | --- |
| **Az ellenőrzés tárgya:** | A Berettyó Kulturális Központnál a pénztári feladatok, valamint a pénztári könyvvezetés szabályszerűsége. |
| **Az ellenőrizendő időszak:** | 2024. |
| **Az ellenőrzés típusa:** | Szabályszerűségi ellenőrzés, rendszer ellenőrzés |
| **Az ellenőrzés módszerei:** | Dokumentumok, nyilvántartások ellenőrzése, helyszíni ellenőrzés |
| **Az ellenőrzés tervezett ütemezése:** | 2024. IV negyedév |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 5 ellenőri nap |

**Határidő:** 2023. november 30.

 **Felelős:** Dr. Zákány Zsolt bizottsági elnök

**4. Napirend:** Előterjesztés önkormányzati tulajdonú ingatlan és ingó vagyonelemek értékesítésére vonatkozó versenytárgyalások eredményéről

**Muraközi István polgármester** szóbeli kiegészítésében elmondta, hogy a versenytárgyalásokra november 15-én és 16-án került sor. Az ingatlanra vonatkozóan egy érvényes ajánlat érkezett, illetve szintén egy ajánlat érkezett az Önkormányzat tulajdonát képező Belarus 320 típusú traktorra. Mindkét versenytárgyalás eredményre vezetett, kéri a határozati javaslatok támogatását.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**77/2023. (XI. 28.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete értékesíti a tulajdonát képező Berettyóújfalu belterület 1579/3 hrsz.-ú, a természetben 4100 Berettyóújfalu, Bajcsy-Zs. u. 17. szám alatt található, 739 m2 nagyságú ingatlant a Labert Hungary Kft. (4100 Berettyóújfalu, Dózsa György u. 68/2.) részére 1/1 tulajdoni arányban nettó 7.500.000.- Ft + ÁFA áron.

A Képviselő-testület felhatalmazza Muraközi István polgármestert az adásvételi szerződés megkötésére. Az adásvételi szerződés megkötésével kapcsolatban felmerülő költségek a vevőt terhelik.

**Határidő:** 2023. november 30.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**78/2023. (XI. 28.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete értékesíti a tulajdonát képező YKH-402 frsz.-ú Belarus 320 típusú traktort Szilágyi Ervin (4100 Berettyóújfalu, Széchenyi u. 26.) részére 1/1 tulajdoni arányban nettó 1.300.000.- Ft + ÁFA áron.

A Képviselő-testület felhatalmazza Muraközi István polgármestert az adásvételi szerződés megkötésére.

**Határidő:** 2023. november 30.

 **Felelős:** Dr. Zákány Zsolt bizottsági elnök

**5. Napirend:** Előterjesztés a berettyóújfalui 3003 hrsz.-ú önkormányzati tulajdonú ingatlan versenytárgyalás útján történő értékesítésre kijelöléséről

**Muraközi István polgármester** szóbeli kiegészítésében elmondta, hogy az Önkormányzat tulajdonát képezi a 3003 hrsz.-ú 193 m2 nagyságú ingatlan, mely a Bocskai utcán található. Az ingatlanforgalmi értékbecslő által megállapított ár 1.700.000.- Ft + ÁFA. A vagyonrendelet alapján az ingatlan értékesítése versenytárgyalás útján valósulhat meg.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**79/2023. (XI. 28.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező Berettyóújfalu belterület 3003 hrsz.-ú, a természetben 4100 Berettyóújfalu, Bocskai utcán található, 193 m2 nagyságú ingatlanát nettó 1.700.000.- Ft + ÁFA induló értéken azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2023. november 30.

 **Felelős:** Dr. Zákány Zsolt bizottsági elnök

**6. Napirend:** Előterjesztés INTERREG VI-A ROMÁNIA-MAGYARORSZÁG PROGRAM E.C. 4.5 alprogram keretében történő támogatási kérelem benyújtásáról

**Sólya László városfejlesztési irodavezető** szóbeli kiegészítésében elmondta, hogy ez a pályázat azt a nevet kapta, hogy „*Egészségértés fejlesztése, prevenció és tudásmegosztás a határmenti régióban*”. Itt három projekt partner fogja közösen benyújtani ezt a pályázatot. Berettyóújfalu város Önkormányzata mellett a magyarországi székhelyű Mályvavirág Alapítvány, illetve Berettyóújfalu testvérvárosa, Margitta város Önkormányzata. A projektben román oldalon újabb eszközök beszerzését célozták meg, illetve egészségmegőrzéssel kapcsolatos programokat szerveznek, magyarországi oldalon pedig a Mályvavirág Alapítvány iránymutatásával és szakmai programjának gyakorlatilag a megvalósítása történne meg. A szakmai programot teljes egészében a Mályvavirág Alapítvány kuratóriuma állította össze, melyben egy kisfilm, kiadványok, kerekasztal beszélgetések, egészségmegőrzéssel kapcsolatos továbbképzések, szűrésre való felhívás, illetve egy mályvavirág szobornak az elhelyezése is benne foglaltatik. A projekt finanszírozása úgy épül fel, hogy annak megvalósításához 80% ERFA támogatás mellett 15% állami támogatás és 5% önkormányzati önerő szükséges.

**Dr. Zákány Zsolt képviselő** szóban hozzátette, hogy nem titok, hogy a Mályvavirág Alapítványhoz valamilyen szinten kötődik, azt viszont szeretné leszögezni, hogy ebben a programban személye semmilyen haszonszerzés céljából nem vesz részt, kizárólag közösségi érdekből segíti az Alapítványt.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**80/2023. (XI. 28.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete pályázatot kíván benyújtani a **„Improving health understanding, prevention and knowledge sharing in the cross-border region”** című ROHU00476 INTERREG VI-A ROMÁNIA-MAGYARORSZÁG PROGRAM keretében megnyílt pályázati felhívásra a következő finanszírozási feltételekkel:

|  |  |
| --- | --- |
| Teljes költség | 132 209 EUR |
| ERFA 80 % | 105 767 EUR |
| Állami támogatás 15 % | 19 831 EUR |
| Önkormányzati önerő 5 % | 6 610 EUR |

A projekt végrehajtásához szükséges 6 610 EUR önrészt Berettyóújfalu Város Önkormányzata a 2024-2025. évi költségvetés terhére biztosítja.

**Határidő:** 2023. november 30.

 **Felelős:** Dr. Zákány Zsolt bizottsági elnök

**7. Napirend:** Előterjesztés INTERREG VI-A ROMÁNIA-MAGYARORSZÁG PROGRAM E.C. 4.6 alprogram keretében történő támogatási kérelem benyújtásáról

**Sólya László városfejlesztési irodavezető** szóbeli kiegészítésében elmondta, hogy ebben a pályázatban, ami egy kulturális jellegű pályázat, két projektpartner vesz részt, Berettyóújfalu mellett Margitta Önkormányzata. Berettyóújfalu esetében több egész alakos bronz szobor állítását tervezik a Mozi, a Zsinagóga és a Múzeum környezetében olyan nevezetes személyekről, akik a városnak jeles képviselői. Azért, hogy ezeket a projekteket összefogják, a Mártírok útját és a Zsinagóga melletti két útszakaszt is bevonnák ebbe a fejlesztésbe. A város főterén már kialakított építészeti és térrendezési koncepció folytatódna és hasonló, magasabb színvonalú burkolatokkal, vízelvezetéssel, közvilágítási hálózat áttervezésével kapcsolnák össze ezeket a kulturális pontokat. A pályázat finanszírozása egyébként ugyanúgy állna össze, mint az előbbi egészségügyi pályázat esetében.

**Muraközi István polgármester** szóban hozzátette, hogy kezd összeállni az a kulturális váz, amire felépítenék a pályázatot. Elhangzott korábban, hogy a Mozi és a Zsinagóga melletti területen a XX. század két nagy Berettyóújfaluhoz köthető alkotójának, a rendező Makk Károlynak és az író Konrád Györgynek állítanának szobrokat, ezen kívül még szeretnék Sinka István szobrát is felállítani, aki a Könyvtár és a Múzeum névadója, illetve Nadányi Zoltán szobrát, aki a Művelődési Központ névadója.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**81/2023. (XI. 28.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete pályázatot kíván benyújtani a **„Strengthening the cohesion of the border region by expanding cultural links between twin cities”** című ROHU 00478 INTERREG VI-A ROMÁNIA-MAGYARORSZÁG PROGRAM keretében megnyílt pályázati felhívásra a következő finanszírozási feltételekkel:

|  |  |
| --- | --- |
| Teljes költség | 1.842.105 EUR |
| ERFA 80 % | 1.473.684 EUR |
| Állami támogatás 15 % | 276.316 EUR |
| Önkormányzati önerő 5 % | 92.105 EUR |

A projekt végrehajtásához szükséges 92.105 euro önrészt Berettyóújfalu Város Önkormányzata a 2024-2025-2026. évi költségvetés terhére biztosítja.

A Képviselő-testület felhatalmazza a polgármestert a projekttel és a pályázat benyújtásával kapcsolatos dokumentumok aláírására.

**Határidő:** 2023. november 30.

 **Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1718 perckor bezárta.

K.m.f.

 Dr. Zákány Zsolt Nagy Istvánné

 Pénzügyi Bizottság tagja Ügyrendi, Közrendvédelmi és Település-

 fejlesztési Bizottság elnöke

 Csarkó Imre Szántai László

 Pénzügyi Bizottság tagja Ügyrendi, Közrendvédelmi és Település-

 fejlesztési Bizottság tagja

Mile Sándor

jegyzőkönyvvezető